Meteorito

Un meteorito ye una pieza solida d'enruenas d'un obchecto, como que una cometa, un asteroide u un meteroide, que s'orichina en o espacio exterior y sobrevive a o suyo paso por l'atmosfera pa plegar en a superficie d'una planeta u luna. Cuan l'obchecto orichinal ingresa a l'atmosfera, cuantos factors como que a fricción, a presión y as interaccions quimicas con os gases atmosfericos fan que se calient y irradie enerchía. Dimpués se converte en un meteorito y forma una bola de fuego, tamién conoixida como estrela corredera; Os astronomos claman a os eixemplos mas brillants "bolidos". 
Os meteoritos vareyan muito en grandaria. Pa os cheologos, un bolido ye un meteorito pro gran como que pa creyar un crater d'impauto.

Os meteoritos que se recuperan dimpués d'estar observaus mientres tramian por l'atmosfera y impautan a Tierra se dicen caitas de meteoritos (en anglés meteorite falls). Toz os de demás se conoixen como trobos de meteoritos (en anglés meteorite finds). Dica agosto de 2018, i habió arredol d'1.412 caitas presenciadas. Dica 2018, i hai mas de 59.200 trobos de meteoritos bien documentaus. "Meteoritical Bulletin Database"

 Categorías 
Os meteoritos s'han dividiu tradicionalment en tres grans categorías:

 meteoritos pedregosos que son penyas, componius prencipalment de minerals de silicato;
 meteoritos de fierro que se componen prencipalment de níquel-fierro metalico; y
 meteoritos de fierro pedregoso que contienen grans cantidaz de material metalico y rocoso.

Os esquemas de clasificación modernos dividen os meteoritos en grupos d'alcuerdo con a suya estructura, composición quimica y isotopica y mineralochía. Os meteoritos menors de 2 mm se clasifican como micrometeoritos. Os meteoritos extraterrestres son obchectos que han impactau atros cuerpos celestes, haigan pasau u no por una atmosfera. Han estau trobaus en a Luna y en Marte. "Opportunity Rover Finds an Iron Meteorite on Mars" en a pachina web d'a NASA

 Etimolochía 
O termin meteorito promada d'o griego μετέωρος (meteoros), que significa «fenomeno en o ciel».

 Nombre 
Os meteoritos se nombran perén como o puesto en an estioron trobaus,​ cheneralment una ciudat proxima u bella caracteristica cheografica. [https://web.archive.org/web/20080526162939/http://meteoriticalsociety.org/simple_template.cfm?code=pub_bulletinguidelines "Guidelines for Meteorite Nomenclature" d'a The Meteoritical Society En os casos an muitos meteoritos son trobaus en un mesmo puesto, o nombre puede estar seguiu por un numero u una letra (eixemplo: Allan Hills 84001 u Dimmitt (b)).

 Meteoritos en Aragón 
+NombrePesoCalendata d'a suya caitaCalendata d'escubrimientoPuestoAzuara40 km de diametroFa bels 30 millions d'anyadas1994Azuara (restas d'o crater)Sena3,18 kg17 de noviembre de 177317 de noviembre de 1773SenaRoda0.4 kg18711871La Poblla de RodaZaragoza162 kgDesconoixida1950L'Almunia de Donya Godina

 Se veiga tamién 
 Meteorito Sena
 Meteorito Zaragoza.
 Estructura d'impacto d'Azuara.

 Referencias 

Categoría:Astronomía